section_heading: Pjesništvo
paragraph_text: Kodrič je 1983. godine izdao zbirku kajkavskih stihova posvećenih Zagrebu, Zagreb, moje gnezdo, koja je, u tadašnjoj jugoslavenskoj državi bila cenzurirana."Izdali su o vlastitom trošku knjigu pjesama "Zagreb moje gnezdo", koja nikad nije dobila mjesto na policama zagrebačkih dućana. Bila je za ono vrijeme previše puna ljubavi prema Zagrebu, a samim tim i prema Hrvatskoj." (Ante Gavranović, Uvodnik, Bojan Kodrič, Zagrebu kušlec, Vrilo, Zagreb, 1997., str. 2) Kasnije, povodom 900. obljetnice Grada Zagreba, ponovno (s manjom dopunom) izdaje iste pjesme pod nazivom Zagrebu kušlec (1997.). Zbirka sadrži deset pjesama i pisana je zagrebačkim kajkavskim narječjem.